Ռուսական մամուլը ներհայաստանյան զարգացումները դիտարկում է նախ և առաջ հայ-ռուսական հարաբերությունների տեսանկյունից: Մասնավորապես, «Գազետա․ռու»-ն իր հոդվածում այսօր գրում է․- «Փաշինյանը փորձում է պրագմատիկ քաղաքականություն վարել Ռուսաստանի հետ։ Սեպտեմբերի սկզբին նա հանդիպել է Պուտինի հետ Մոսկվայում։ Կողմերը քննարկել էին հայ -ռուսական դաշնակցային հարաբերությունների զարգացման հետ կապված հարցեր, համագործակցությունը Եվրասիական միությունում և ՀԱՊԿ-ում, իսկ Հայաստանի պաշտպանության նախարար Դավիթ Տոնոյանի մոսկովյան այցից հետո Հայաստանի իշխանությունները հայտարարել են, որ Երևանը քննարկում է Մոսկվայից հարյուր միլիոն դոլարի ռազմական նոր վարկ ստանալու հնարավորությունը»: